Document ID: 32007D0321

РЕШЕНИЕ НА КОМИСИЯТА
от 2 май 2007 година
за освобождаване на Обединеното кралство от определени задължения относно търговията със семена от зеленчукови култури по силата на Директива 2002/55/ЕО на Съвета
(нотифицирано под номер C(2007) 1836)
(само текстът на английски език е автентичен)
(2007/321/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1), и по-специално член 49 от нея,
като взе предвид молбата, подадена от Обединеното кралство,
като има предвид, че:
(1)
По силата на Директива 2002/55/ЕО Комисията може при определени условия да освободи държава-членка от задълженията относно търговията със семена от зеленчукови култури, определени в посочената директива.
(2)
Обединеното кралство подаде молба за освобождаване от задълженията му по отношение на някои видове и подвидове.
(3)
Тъй като семената от тези видове и подвидове обикновено не се възпроизвеждат в Обединеното кралство и обикновеното възпроизводство засяга изключително посевния или посадъчен материал, различен от семена, Обединеното кралство следва да бъде освободено от някои задължения по силата на Директива 2002/55/ЕО по отношение на въпросните видове и подвидове.
(4)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Обединеното кралство се освобождава от задължението да прилага Директива 2002/55/ЕО, с изключение на членове от 2 до 20, член 34, параграф 1 и член 39, по отношение на следните видове и подвидове:
Allium cepa L.
-
Aggregatum Group
Вид дребен лук
Allium fistulosum L.
Японски лук или уелски лук
Allium sativum L.
Чесън
Allium schoenoprasum L.
Сибирски лук
Rheum rhabarbarum L.
Ревен
Член 2
Адресат на настоящото решение е Обединеното кралство Великобритания и Северна Ирландия.
Съставено в Брюксел на 2 май 2007 година.

Labels: 3
17
18
6